धुळे-इंदूर मार्गासाठी ९९६८ कोटींचा निधी   
  
२२९७६ कोटी खर्च करून चार वर्षांत प्रकल्प पूर्ण करणार; महाराष्ट्र रेल्वे इन्फ्रास्ट्रक्चर डेव्हलपमेंट कंपनीची स्थापना   
विशेष प्रतिनिधी |मुंबई   
रेल्वेअर्थसंकल्पात राज्यातील प्रकल्पांना भरीव काही देण्यास असमर्थ ठरलेल्या केंद्रीय रेल्वेमंत्री सुरेश प्रभू यांनी गुरुवारी मात्र विदर्भ-मराठवाड्यासह मुंबईच्या पदरात भरभरून दान टाकले. राज्यातील सर्व म्हणजेच सहा महसूल विभागांना एकमेकांशी जोडण्यासाठी रेल्वेचे विस्तृत जाळे निर्माण करण्यात येणार असून यासाठी २२ हजार ९७६ कोटी रुपयांचे नऊ प्रकल्प चार वर्षांत पूर्ण केले जातील, अशी घोषणा प्रभू यांनी गुरुवारी मंत्रालयात पत्रकारांशी बोलताना केली.   
मुख्यमंत्री देवेंद्र फडणवीस यांच्यासमवेत प्रभू यांनी गुरुवारी महाराष्ट्रातील महत्त्वाच्या रेल्वे प्रकल्पांबाबत सविस्तर चर्चा केली. या वेळी रेल्वेचे महाव्यवस्थापक आणि अन्य वरिष्ठ अधिकारी उपस्थित होते. बैठकीनंतर पत्रकारांशी बोलताना प्रभू यांनी सांगितले, 'राज्यातील महत्त्वाची ४० रेल्वेस्टेशने अत्याधुनिक सुविधांनी सज्ज करण्यात येणार आहेत. या रेल्वेस्थानकांवर शॉपिंग मॉल्स, दुकाने, कार्यालयांसाठी जागा उपलब्ध करून दिली जाणार आहे. तसेच नऊ रेल्वे प्रकल्प लवकरात लवकर पूर्ण केले जाणार आहेत. त्यामुळे विदर्भ-मराठवाडा जोडणे जसे शक्य होईल तसेच कोल्हापूर ते कोकण असा मार्ग तयार झाल्याने कोकणात जाणे सोपे होईल. राज्य आणि केंद्राच्या संयुक्त विद्यमाने हे प्रकल्प पूर्ण केले जाणार असून यासाठी रेल्वे आणि महाराष्ट्र सरकारची संयुक्त महाराष्ट्र रेल्वे इन्फ्रास्ट्रक्चर डेव्हलपमेंट कंपनीची स्थापना करण्यात येणार आहे. ही कंपनी रेल्वे प्रकल्प पूर्ण करून रेल्वेच्या ताब्यात देईल. रेल्वे प्रकल्प पूर्ण झाल्यानंतर या कंपनीचा त्या रेल्वेमार्गांवर कोणताही हक्क राहणार नाही.'   
मुंबईतएसी लोकल, सीएसटीचे नूतनीकरण : मुंबईतीलजनतेला मेट्रो, मोनो, हार्बर, सेंट्रल, पश्चिम रेल्वे, बेस्ट बसेस आणि शेअरटॅक्सीसाठी एक तिकीट पद्धत सुरू करण्यात येणार असून हे तिकीट मोबाइलद्वारेही काढता येईल. मुंबईमध्ये टॅल्गो कंपनीच्या मदतीने प्रायोगिक तत्त्वावर भुयारी रेल्वेमार्ग तयार करण्यात येणार आहे. एसी लोकल १५ मे पासून प्रायोगिक तत्त्वावर सुरू करणार असल्याचेही ते म्हणाले.   
महत्त्वाचे प्रकल्प (रु. कोटींत)   
{नगर-बीड-परळी२८२६   
{वर्धा-यवतमाळ-नांदेड २५००   
{पुणे-नाशिक २४२५   
{वडसा-गडचिरोली ४६९   
{नागपूर-नागभीड गॉज रूपांतर ४००   
{मनमाड-धुळे-इंदूर ९९६८   
{गडचांदूर-अदिलाबाद १५००   
{बारामती-लोणंद १३८   
{कोल्हापूर- वैभववाडी २७५०   
[click here](http://epaperdivyamarathi.bhaskar.com/jalgaon/253/22042016/0/1/)  
#ManmadIndorRail @ManmadIndorRail